title: Eiropas Parlamenta Lēmums (ES) 2017/1696 (2017. gada 27. aprīlis) par Eiropas Vērtspapīru un tirgu iestādes 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/278

         EIROPAS PARLAMENTA LĒMUMS (ES) 2017/1696
   (2017. gada 27. aprīlis)
   par Eiropas Vērtspapīru un tirgu iestādes 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Vērtspapīru un tirgu iestādes 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vērtspapīru un tirgu iestādes 2015. finanšu gada pārskatiem ar Iestādes atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Iestādei par 2015. finanšu gada budžeta izpildi (05873/2017 – C8-0074/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (4), un jo īpaši tās 64. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0124/2017),

               1.

               sniedz Eiropas Vērtspapīru un tirgu iestādes izpilddirektoram apstiprinājumu par Iestādes 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vērtspapīru un tirgu iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 162. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 331, 15.12.2010., 84. lpp.

      (5)  OV L 328, 7.12.2013., 42. lpp.


title: 2012/534/ES: Padomes Lēmums ( 2012. gada 24. septembris ) par nostāju, kas Eiropas Savienībai jāieņem ES un ICAO Apvienotajā komitejā attiecībā uz Lēmumu par to, lai pieņemtu pielikumu par aviācijas drošību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai

text:
               2.10.2012

               LV

               Eiropas Savienības Oficiālais Vēstnesis

               L 266/37

         PADOMES LĒMUMS
   (2012. gada 24. septembris)
   par nostāju, kas Eiropas Savienībai jāieņem ES un ICAO Apvienotajā komitejā attiecībā uz Lēmumu par to, lai pieņemtu pielikumu par aviācijas drošību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai
   (2012/534/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Padomes Lēmums 2012/243/ES (2012. gada 8. marts) par to, lai noslēgtu Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai, un par attiecīgas procesuālās kārtības noteikšanu (1) (“sadarbības memorands”) stājās spēkā 2012. gada 29. martā.

               (2)

               Saskaņā ar sadarbības memoranda 7. panta 3. punkta c) apakšpunktu Apvienotā komiteja, kas izveidota ar sadarbības memoranda 7. panta 1. punktu, var pieņemt sadarbības memoranda pielikumus.

               (3)

               Ir lietderīgi noteikt nostāju, kas Eiropas Savienībai ir jāieņem Apvienotajā komitejā attiecībā uz pielikuma par aviācijas drošību pieņemšanu, ko pievieno sadarbības memorandam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienībai ir jāieņem ES un ICAO Apvienotajā komitejā, kā minēts 7. panta 3. punkta c) apakšpunktā Sadarbības memorandā starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (sadarbības memorands), attiecībā uz sadarbības memoranda pielikuma par aviācijas drošību pieņemšanu, pamatā ir ES un ICAO Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         S. ALETRARIS

      (1)  OV L 121, 8.5.2012., 16. lpp.

      PROJEKTS
      ES UN ICAO APVIENOTĀS KOMITEJAS LĒMUMS
      (… gada …)
      par to, lai pieņemtu pielikumu par aviācijas drošību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai
      ES UN ICAO APVIENOTĀ KOMITEJA,
      ņemot vērā Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (“ICAO sadarbības memorands”), un jo īpaši tā 7. panta 3. punkta c) apakšpunktu,
      tā kā:
      ir lietderīgi ICAO sadarbības memorandā iekļaut pielikumu par aviācijas drošību,
      IR PIEŅĒMUSI ŠO LĒMUMU.
      1. pants
      Ar šo tiek pieņemts šā lēmuma pielikums, un tas ir ICAO sadarbības memoranda sastāvdaļa.
      2. pants
      Šis lēmums stājas spēkā tā pieņemšanas dienā.

         …,

               ES un ICAO Apvienotās komitejas vārdā –

               priekšsēdētāji

         PIELIKUMS

               “II PIELIKUMS – AVIĀCIJAS DROŠĪBA
               1.   Mērķi

                           1.1.

                           Puses vienojas sadarboties aviācijas drošības jomā atbilstīgi sadarbības memorandam starp Eiropas Savienību un Starptautisko Civilās aviācijas organizāciju (ICAO), kas parakstīts 2011. gada 28. aprīlī Monreālā un 2011. gada 4. maijā Briselē.

                           1.2.

                           Saskaņā ar savu apņemšanos – sasniegt atbilstīgu un ilgtspējīgu aviācijas drošības līmeni globālā mērogā, jo īpaši īstenojot ICAO standartus un ieteicamo praksi (SARP), – Puses, izvērsdamas darbību aviācijas drošības jomā, vienojas cieši sadarboties.

                     2.   Darbības joma

                           2.1.

                           Lai virzītos uz 1. punktā precizētajiem mērķiem, Puses vienojas sadarboties šādi:

                                       a)

                                       izvēršot regulāru dialogu par aviācijas drošības jautājumiem, par ko ir abpusēja interese;

                                       b)

                                       regulāri apmainoties ar attiecīgo aviācijas drošības informāciju saskaņā ar piemērojamajiem noteikumiem;

                                       c)

                                       piedaloties pasākumos aviācijas drošības jomā;

                                       d)

                                       attiecīgā gadījumā analizējot valstu atbilstību ICAO standartiem un ieteicamajai praksei, kā arī to, vai tās faktiski īsteno aviācijas drošības uzraudzības sistēmu;

                                       e)

                                       pārraugot ES valstu atbilstību ICAO standartiem un ieteicamajai praksei, kā arī to, vai tās faktiski īsteno aviācijas drošības uzraudzības sistēmu;

                                       f)

                                       turpinot sadarboties regulatīvos un standartu noteikšanas jautājumos;

                                       g)

                                       izstrādājot un nodrošinot tehnisko palīdzību;

                                       h)

                                       veicinot reģionālo sadarbību;

                                       i)

                                       veicot speciālistu apmaiņu; un

                                       j)

                                       nodrošinot apmācību ar aviācijas drošību saistītos jautājumos.

                     3.   Īstenošana

                           3.1.

                           Puses var izstrādāt sadarbības kārtību, kurā precizē savstarpēji apstiprinātus mehānismus un procedūras, kas nepieciešamas, lai efektīvi īstenotu sadarbību 2.1. pantā minētajās jomās. Šo sadarbības kārtību pieņem Apvienotā komiteja.

                     4.   Dialogs

                           4.1.

                           Puses regulāri rīko sanāksmes un/vai telekonferences, lai apspriestu aviācijas drošības jautājumus, par ko ir abpusēja interese, un vajadzības gadījumā koordinētu darbības.

                     5.   Aviācijas drošības informācijas, pētījumu/apsekojumu un analīzes apmaiņa

                           5.1.

                           Neskarot savus piemērojamos noteikumus, puses izveido sadarbības kārtību, kurā tiek precizēts, ar kādu informāciju un analīzes rezultātiem var savstarpēji apmainīties, pamatojoties uz informāciju, kuru apkopojušas to attiecīgās revīzijas un inspekciju programmas, kā arī informācijas apmaiņas mehānismu, lai garantētu no otras puses saņemtās informācijas konfidencialitāti saskaņā ar saprašanās memoranda 6. pantu.

                           5.2.

                           Puses sadarbojas aviācijas drošības pasākumos, apmainoties ar atbilstīgiem un attiecīgiem datiem, pētījumiem, apsekojumiem, informāciju un dokumentāciju, kā arī savstarpēji atvieglinot piedalīšanos sanāksmēs.

                     6.   Līdzdalība aviācijas drošības pasākumos

                           6.1.

                           Lai īstenotu šo pielikumu, katra puse attiecīgi aicina otru pusi saskaņā ar iedibinātajiem noteikumiem un procedūrām piedalīties ar aviācijas drošību saistītos pasākumos un sanāksmēs, lai nodrošinātu ciešu sadarbību un koordināciju. Šādas dalības noteikumus paredz sadarbības kārtībā, par ko puses vienojas.

                     7.   Regulatīvie jautājumi

                           7.1.

                           Katra puse nodrošina, lai otra puse tiktu pastāvīgi informēta par visiem tās attiecīgajiem tiesību aktiem, noteikumiem, standartiem, prasībām un ieteicamo praksi, kas var ietekmēt šā pielikuma un visu tā grozījumu īstenošanu.

                           7.2.

                           Puses laikus paziņo viena otrai par visiem ierosinātajiem grozījumiem to attiecīgajos likumos, noteikumos, standartos, prasībās un ieteicamajā praksē, ciktāl šie grozījumi var ietekmēt šo pielikumu.

                           7.3.

                           Lai panāktu aviācijas drošības noteikumu un standartu globālu saskaņotību, puses dažādos noteikumu izstrādes vai SARP izstrādes procesu posmos informē viena otru par tehniskiem regulatīviem jautājumiem aviācijas drošības jomā un vajadzības gadījumā tiek aicinātas piedalīties attiecīgo tehnisko struktūru darbā.

                           7.4.

                           Puses laikus sniedz viena otrai informāciju par lēmumiem un ieteikumiem, kas ietekmē aviācijas drošību.

                           7.5.

                           ES vajadzības gadījumā iesaistās dialogā ar ICAO, lai sniegtu tehnisku informāciju tādos gadījumos, kad, piemērojot ES tiesību aktus, rodas jautājumi, kas saistīti ar atbilstību ICAO standartiem un ieteicamajai praksei.

                     8.   Tehniskā palīdzība

                           8.1.

                           Puses koordinē valstīm sniegto palīdzību, cenšoties nodrošināt resursu efektīvu izmantošanu un izvairīties no centienu dublēšanās, un apmainās ar informāciju par tehniskās palīdzības projektiem un programmām, kas saistītas ar aviācijas drošību.

                           8.2.

                           Puses cieši sadarbojas, palīdzēdamas ES dalībvalstīm un citām valstīm, ja to uzskata par nepieciešamu, lai uzlabotu līmeni, kādā šajās attiecīgajās valstīs faktiski tiek īstenoti valsts drošības uzraudzības sistēmu kritiskie elementi, un to atbilstības līmeni ICAO SARP. Šāda sadarbība ietver, bet neaprobežojas ar informācijas apmaiņu, dialoga veicināšanu starp attiecīgajām pusēm un visu tehniskās palīdzības darbību koordinēšanu.

                     9.   Reģionālā sadarbība

                           9.1.

                           Puses piešķir prioritāti darbībām, kuru mērķis ir paātrināt SARP īstenošanu, ja reģionāla mēroga pieeja dod iespēju uzlabot rentabilitāti, uzraudzības un/vai standartizācijas procesus.

                     10.   Speciālistu palīdzība

                           10.1.

                           Neskarot speciālistu palīdzības shēmas, kas izveidotas ārpus šā pielikuma darbības jomas, puses tiecas nodrošināt, ka speciālisti ar tehniskām zināšanām attiecīgajās aviācijas drošības jomās pēc pieprasījuma ir viens otra rīcībā, lai pildītu uzdevumus un piedalītos darbībās, kas ietilpst šā pielikuma darbības jomā. Šādas speciālistu palīdzības nosacījumus precizē sadarbības kartībā, par ko puses vienojas.

                     11.   Apmācības

                           11.1.

                           Vajadzības gadījumā katra puse veicina otras puses personāla dalību jebkurā tās nodrošinātā apmācību programmā, kas saistīta ar aviācijas drošību.

                           11.2.

                           Puses apmainās ar informāciju par materiāliem, kas saistīti ar apmācību programmām, kas saistītas ar aviācijas drošību, un vajadzības gadījumā koordinē apmācību programmu izstrādi un sadarbojas to izstrādē.

                           11.3.

                           Saistībā ar darbībām, uz ko attiecas šā pielikuma 9. punkts, puses sadarbojas, veicinot un koordinējot to, ka apmācību programmās piedalās stažieri no valstīm un reģioniem, kam kāda no pusēm sniedz tehnisko palīdzību.

                     12.   Pārskatīšana

                           12.1.

                           Puses regulāri pārskata šā pielikuma īstenošanu un vajadzības gadījumā ņem vērā visas attiecīgās jaunākās politiskās un regulatīvās norises.

                           12.2.

                           Jebkādu šā pielikuma pārskatīšanu veic Apvienotā komiteja, kas izveidota saskaņā ar sadarbības memoranda 7. pantu.

                     13.   Stāšanās spēkā, grozījumi un izbeigšana

                           13.1.

                           Šis pielikums stājas spēkā dienā, kad to pieņem Apvienotā komiteja, un tas ir spēkā līdz tā izbeigšanai.

                           13.2.

                           Sadarbības kārtība, par ko vienojas saskaņā ar šo pielikumu, stājas spēkā dienā, kad to pieņem Apvienotā komiteja.

                           13.3.

                           Apvienotā komiteja vienojas par visiem saskaņā ar šo pielikumu pieņemtās sadarbības kārtības grozījumiem vai tās izbeigšanu.

                           13.4.

                           Katra puse jebkurā laikā var izbeigt šo pielikumu. Šāda izbeigšana stājas spēkā sešus mēnešus pēc rakstveida paziņojuma, ar ko viena puse otrai pusei paziņo par izbeigšanu, saņemšanas, ja vien minētais paziņojums par izbeigšanu netiek atsaukts, pusēm savstarpēji vienojoties pirms sešu mēnešu laikposma beigām.

                           13.5.

                           Neatkarīgi no citiem šā panta noteikumiem, ja tiek izbeigts sadarbības memorands, vienlaicīgi izbeidz šo pielikumu un visus saskaņā ar to pieņemtos sadarbības noteikumus.”


title: Padomes un Komisijas Lēmums (ES, Euratom) 2015/60 ( 2014. gada 15. decembris ) par nostāju, kas Eiropas Savienības un Eiropas Atomenerģijas kopienas vārdā ir jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz Asociācijas padomes lēmumiem par Asociācijas padomes un Asociācijas komitejas un apakškomiteju reglamentu pieņemšanu, divu apakškomiteju izveidi un atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai

text:
               16.1.2015

               LV

               Eiropas Savienības Oficiālais Vēstnesis

               L 10/30

         PADOMES UN KOMISIJAS LĒMUMS (ES, Euratom) 2015/60
   (2014. gada 15. decembris)
   par nostāju, kas Eiropas Savienības un Eiropas Atomenerģijas kopienas vārdā ir jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz Asociācijas padomes lēmumiem par Asociācijas padomes un Asociācijas komitejas un apakškomiteju reglamentu pieņemšanu, divu apakškomiteju izveidi un atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai
   EIROPAS SAVIENĪBAS PADOME,
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,
   ņemot vērā Eiropas Komisijas priekšlikumu,
   tā kā:

               (1)

               Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”) (1), 486. pantā ir paredzēts, ka atsevišķas nolīguma daļas tiek piemērotas provizoriski.

               (2)

               Padomes Lēmuma 2014/295/ES (2) 4. pantā un Padomes Lēmuma 2014/668/ES (3) 4. pantā ir precizēts, kuras nolīguma daļas ir piemērojamas provizoriski.

               (3)

               Saskaņā ar nolīguma 462. panta 2. punktu Asociācijas padome pieņem savu reglamentu.

               (4)

               Saskaņā ar nolīguma 462. panta 3. punktu Asociācijas padomi pārmaiņus vada Savienības pārstāvis un Ukrainas pārstāvis.

               (5)

               Saskaņā ar nolīguma 464. panta 1. punktu Asociācijas komiteja palīdz Asociācijas padomei veikt tās pienākumus, un saskaņā ar 465. panta 1. punktu Asociācijas padome savā reglamentā paredz Asociācijas komitejas pienākumus un darbības kārtību.

               (6)

               Saskaņā ar nolīguma 466. panta 2. punktu Asociācijas padome var nolemt izveidot jebkādu speciālu komiteju vai struktūru konkrētās jomās (ja tas nepieciešams nolīguma īstenošanai), lai Asociācijas komitejai palīdzētu veikt tās pienākumus. Saskaņā ar nolīguma 466. panta 3. punktu Asociācijas komiteja var arī izveidot apakškomitejas.

               (7)

               Saskaņā ar nolīguma 461. panta 1. punktu Asociācijas padome ir atbildīga par nolīguma piemērošanas un īstenošanas pārraudzību un uzraudzību. Saskaņā ar 465. panta 2. punktu Asociācijas padome var deleģēt Asociācijas komitejai jebkuras savas pilnvaras, tostarp pilnvaras pieņemt saistošus lēmumus. Asociācijas padomei saskaņā ar nolīguma 463. panta 3. punktu un 465. panta 2. punktu būtu deleģē Asociācijas komitejai īpašā sastāvā tirdzniecības jautājumu risināšanai, kā minēts nolīguma 465. panta 4. punktā, pilnvaras atjaunināt vai grozīt nolīguma pielikumus, kuri attiecas uz nolīguma IV sadaļas (Tirdzniecība un ar tirdzniecību saistīti jautājumi) 1. nodaļu (nolīguma I-C un I-D pielikums), 2. nodaļu (nolīguma II pielikums), 3., 5., 6. un 8. nodaļu, ciktāl minētajās nodaļās nav speciālu noteikumu par minēto pielikumu atjaunināšanu vai grozīšanu.

               (8)

               Lai nodrošinātu nolīguma efektīvu īstenošanu, Asociācijas padomes reglaments un Asociācijas komitejas un apakškomiteju reglaments būtu jāpieņem cik iespējams drīz un vajadzētu būt iespējamam to izdarīt, izmantojot rakstisko procedūru.

               (9)

               Tādēļ Savienības nostājas Asociācijas padomē pamatā vajadzētu būt pievienotajiem lēmumu projektiem,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienības un Eiropas Atomenerģijas kopienas vārdā ir jāieņem Asociācijas padomē, kura izveidota saskaņā ar 464. pantu Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, ir balstīta uz šim lēmumam pievienotajiem Asociācijas padomes lēmumu projektiem attiecībā uz:

               —

               Asociācijas padomes reglamenta un Asociācijas komitejas un apakškomiteju reglamenta pieņemšanu,

               —

               divu apakškomiteju izveidi, un

               —

               atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai, kā paredzēts nolīguma 465. panta 2. punktā.

         2.   Nelielas tehniskas izmaiņas šajos Asociācijas padomes lēmumu projektos Savienības pārstāvji Asociācijas padomē var saskaņot bez Eiropas Savienības Padomes papildu lēmuma.
   2. pants
   Asociācijas padomes priekšsēdētāja, kas pārstāv Savienības pusi, pienākumus veic Savienības Augstais pārstāvis ārlietās un drošības politikas jautājumos, izpildot savus pienākumus kā Eiropas Savienības Ārlietu padomes priekšsēdētājs.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 15. decembrī

            Padomes vārdā –

            priekšsēdētāja

         F. MOGHERINI

            Komisijas vārdā –

            priekšsēdētājs

         J.-C. JUNCKER

      (1)  OV L 161, 29.5.2014., 3. lpp.

      (2)  Padomes Lēmums 2014/295/ES (2014. gada 17. marts) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā preambulu, 1. pantu un I, II un VII sadaļu (OV L 161, 29.5.2014., 1. lpp.).

      (3)  Padomes Lēmums 2014/668/ES (2014. gada 23. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 278, 20.9.2014., 1. lpp.).

      PROJEKTS
      ES UN UKRAINAS ASOCIĀCIJAS PADOMES LĒMUMS Nr. 1/2014
      (… gada …),
      ar ko pieņem Asociācijas padomes un Asociācijas komitejas un apakškomiteju reglamentus
      ES UN UKRAINAS ASOCIĀCIJAS PADOME,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”) (1), un jo īpaši tā 462. pantu,
      tā kā:

                  (1)

                  Saskaņā ar nolīguma 486. pantu atsevišķas tā daļas no 2014. gada 1. novembra piemēro provizoriski.

                  (2)

                  Saskaņā ar nolīguma 462. panta 2. punktu Asociācijas padome pieņem savu reglamentu.

                  (3)

                  Saskaņā ar nolīguma 464. panta 1. punktu Asociācijas komiteja palīdz Asociācijas padomei veikt tās pienākumus, savukārt saskaņā ar nolīguma 465. panta 1. punktu Asociācijas padome savā reglamentā paredz Asociācijas komitejas pienākumus un darbības kārtību,

            IR PIEŅĒMUSI ŠO LĒMUMU.
      1. pants
      Ar šo pieņem Asociācijas padomes reglamentu un Asociācijas komitejas un apakškomiteju reglamentu, kas izklāstīti attiecīgi I un II pielikumā.
      2. pants
      Šis lēmums stājas spēkā tā pieņemšanas dienā.

         …,

               Asociācijas padomes vārdā –

               priekšsēdētājs

         (1)  OV L 161, 29.5.2014., 3. lpp.

         I PIELIKUMS

            ASOCIĀCIJAS PADOMES REGLAMENTS

         1. pants
         Vispārīgi noteikumi
         1.   Asociācijas padome, kas izveidota saskaņā ar 461. panta 1. punktu Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), veic savus pienākumus, kas paredzēti nolīguma 461. un 463. pantā.
         2.   Nolīguma 5. panta 1. punktā ir noteikts, ka puses regulāri rīko politiskā dialoga sanāksmes augstākajā līmenī. Saskaņā ar nolīguma 5. panta 2. punktu ministru līmenī politiskais dialogs norisinās, savstarpēji vienojoties, šā nolīguma 460. pantā minētajā Asociācijas padomē un, pušu pārstāvjiem regulāri tiekoties ārlietu ministru līmenī.
         3.   Nolīguma 462. panta 1. punktā ir noteikts, ka Asociācijas padomes sastāvā ietilpst Eiropas Savienības Padomes locekļi un Eiropas Komisijas locekļi, no vienas puses, un Ukrainas valdības locekļi, no otras puses. Asociācijas padomes sastāva izveidē ņem vērā konkrētos, attiecīgajā sanāksmē izskatāmos jautājumus. Asociācijas padome sanāk ministru līmenī.
         4.   Kā paredzēts nolīguma 463. panta 1. punktā, lai sasniegtu tā mērķus, Asociācijas padome ir pilnvarota pieņemt lēmumus, kas pusēm ir saistoši. Asociācijas Padome veic atbilstošus pasākumus attiecībā uz tās lēmumu īstenošanu, tostarp vajadzības gadījumā pilnvarojot konkrētas struktūras, kas izveidotas saskaņā ar šo nolīgumu, rīkoties tās uzdevumā. Asociācijas padome var arī sniegt ieteikumus. Lēmumus un ieteikumus pieņem, pusēm vienojoties, pēc attiecīgu to pieņemšanai paredzētu iekšējo procedūru pabeigšanas. Asociācijas padome savas pilnvaras var deleģēt Asociācijas komitejai.
         5.   Šajā reglamentā “puses” nozīmē puses, kas definētas nolīguma 482. pantā.
         2. pants
         Priekšsēdētājs
         Puses pārmaiņus un ikreiz 12 mēnešus ilgi veic Asociācijas padomes priekšsēdētāja pienākumus. Pirmais šāds laikposms sākas pirmās Asociācijas padomes sanāksmes dienā un beidzas tā paša gada 31. decembrī.
         3. pants
         Sanāksmes
         1.   Asociācijas padome tiekas vismaz reizi gadā, bet vajadzības gadījumā – papildus pēc abpusējas pušu vienošanās. Ja vien puses nevienojas citādi, Asociācijas padomes sanāksmes notiek vietā, kur parasti notiek Eiropas Savienības Padomes sanāksmes.
         2.   Ikviena Asociācijas padomes sanāksme tiek rīkota pušu saskaņotā laikā.
         3.   Asociācijas padomes sanāksmes vismaz 30 kalendārās dienas pirms sanāksmes dienas kopīgi sasauc Asociācijas padomes sekretāri, to iepriekš saskaņojot ar Asociācijas padomes priekšsēdētāju.
         4. pants
         Pārstāvība
         1.   Ja Asociācijas padomes loceklis nevar apmeklēt sanāksmi, viņu var pārstāvēt cita persona. Ja Asociācijas padomes loceklis vēlas šādu pārstāvību, viņš pirms sanāksmes, kurā viņu paredzēts pārstāvēt, rakstveidā paziņo Asociācijas padomes priekšsēdētājam sava pārstāvja vārdu un uzvārdu.
         2.   Asociācijas padomes locekļa pārstāvis izmanto visas attiecīgā locekļa tiesības.
         5. pants
         Delegācijas
         1.   Asociācijas padomes locekli var pavadīt ierēdņi/amatpersonas. Pirms katras sanāksmes Asociācijas padomes sekretariāts informē Asociācijas padomes priekšsēdētāju par katras puses delegācijas paredzēto sastāvu.
         2.   Ja puses savstarpēji vienojas, Asociācijas padome var uzaicināt pušu citu struktūru pārstāvjus vai neatkarīgus nozares ekspertus piedalīties tās sanāksmēs novērotāja statusā vai sniegt informāciju par konkrētām tēmām. Puses vienojas par noteikumiem un nosacījumiem, saskaņā ar kuriem šie novērotāji var piedalīties sanāksmēs.
         6. pants
         Sekretariāts
         Eiropas Savienības Padomes Ģenerālsekretariāta ierēdnis/amatpersona un Ukrainas ierēdnis/amatpersona kopīgi darbojas kā Asociācijas padomes sekretāri.
         7. pants
         Sarakste
         1.   Asociācijas padomei adresēto saraksti nosūta Savienības vai Ukrainas puses sekretāram, kas savukārt informē otru sekretāru.
         2.   Asociācijas padomes sekretāri nodrošina sarakstes pārsūtīšanu Asociācijas padomes priekšsēdētājam un vajadzības gadījumā arī Asociācijas padomes locekļiem.
         3.   Minētajā veidā pārsūtīto saraksti nosūta attiecīgi Eiropas Komisijas Ģenerālsekretariātam, Eiropas Ārējās darbības dienestam, dalībvalstu pastāvīgajām pārstāvniecībām Eiropas Savienībā un Eiropas Savienības Padomes Ģenerālsekretariātam, kā arī Ukrainas misijai Eiropas Savienībā.
         4.   Sekretāri priekšsēdētāja paziņojumus priekšsēdētāja uzdevumā nosūta adresātiem. Vajadzības gadījumā šādi paziņojumi tiek izsūtīti 3. punktā minētajiem Asociācijas padomes locekļiem.
         8. pants
         Konfidencialitāte
         Ja vien puses nenolemj citādi, Asociācijas padomes sanāksmes nav atklātas. Ja viena puse iesniedz Asociācijas padomei informāciju ar norādi “konfidenciāli”, arī otra puse šādu informāciju atzīst par konfidenciālu.
         9. pants
         Sanāksmju darba kārtības
         1.   Asociācijas padomes priekšsēdētājs katrai sanāksmei sagatavo pagaidu darba kārtību. Asociācijas padomes sekretāri vismaz 15 kalendārās dienas pirms sanāksmes to izsūta 7. pantā minētajiem adresātiem.
         2.   Pagaidu darba kārtībā iekļauj jautājumus, par kuriem priekšsēdētājs vismaz 21 kalendāro dienu pirms sanāksmes sākuma ir saņēmis lūgumu par iekļaušanu darba kārtībā. Ja līdz darba kārtības izsūtīšanas dienai sekretāriem nav nosūtīti attiecīgi apliecinoši dokumenti, šādus jautājumus pagaidu darba kārtībā neiekļauj.
         3.   Asociācijas padome katras sanāksmes sākumā pieņem darba kārtību. Ja puses attiecīgi vienojas, darba kārtībā var iekļaut arī pagaidu darba kārtībā neiekļautus jautājumus.
         4.   Pēc apspriešanās ar pusēm priekšsēdētājs, ņemot vērā konkrētā gadījuma vajadzības, var saīsināt 1. punktā minētos termiņus.
         10. pants
         Protokols
         1.   Asociācijas padomes sekretāri kopīgi sagatavo katras sanāksmes protokola projektu.
         2.   Protokolā par katru darba kārtības jautājumu parasti tiek norādīti:

                     a)

                     Asociācijas padomei iesniegtie dokumenti;

                     b)

                     paziņojumi, kuru iekļaušanu protokolā ir lūdzis kāds no Asociācijas padomes locekļiem; un

                     c)

                     jautājumi, par kuriem puses ir vienojušās, piemēram, pieņemtie lēmumi un saskaņotie paziņojumi un secinājumi.

               3.   Protokola projektu iesniedz apstiprināšanai Asociācijas padomē. Asociācijas padome minēto protokola projektu apstiprina nākamajā sanāksmē. Minēto protokola projektu var arī apstiprināt rakstiski.
         11. pants
         Lēmumi un ieteikumi
         1.   Asociācijas padome pieņem lēmumus un sniedz ieteikumus, pusēm savstarpēji vienojoties un pēc attiecīgo iekšējo procedūru pabeigšanas.
         2.   Ja puses attiecīgi vienojas, Asociācijas padome var pieņemt lēmumus vai sniegt ieteikumus arī rakstveida procedūrā. Šajā nolūkā Asociācijas padomes priekšsēdētājs saskaņā ar 7. pantu priekšlikuma tekstu rakstveidā nosūta tās locekļiem, norādot termiņu, kas nav īsāks par 21 kalendāro dienu, kurā locekļi dara zināmas atrunas vai grozījumus, kurus viņi vēlas ieviest. Pēc apspriešanās ar pusēm priekšsēdētājs, ņemot vērā konkrētā gadījuma vajadzības, var saīsināt iepriekš minēto termiņu.
         3.   Asociācijas padomes akti nolīguma 463. panta 1. punkta izpratnē tiek saukti attiecīgi “lēmums” vai “ieteikums”, kam seko kārtas numurs, pieņemšanas datums un priekšmeta apraksts. Minētos Asociācijas padomes lēmumus un ieteikumus paraksta priekšsēdētājs, un tos apstiprina Asociācijas padomes sekretāri. Minētos lēmumus un ieteikumus nosūta visiem šā reglamenta 7. pantā minētajiem adresātiem. Katra puse var lemt par Asociācijas padomes lēmumu un ieteikumu publicēšanu savā attiecīgajā oficiālajā izdevumā.
         4.   Visi Asociācijas padomes lēmumi stājas spēkā to pieņemšanas dienā, ja vien konkrētajā lēmumā nav paredzēts citādi.
         12. pants
         Valodas
         1.   Asociācijas padomes oficiālās valodas ir pušu oficiālās valodas.
         2.   Ja vien netiek nolemts citādi, Asociācijas padomes apspriedes notiek, balstoties uz minētajās valodās sagatavotiem dokumentiem.
         13. pants
         Izdevumi
         1.   Katra puse sedz jebkurus izdevumus, kas tai radušies saistībā ar dalību Asociācijas padomes sanāksmēs – gan personāla izdevumus, gan komandējuma un uzturēšanās izdevumus, gan izdevumus par pasta un telesakaru pakalpojumiem.
         2.   Izdevumus, kas saistīti ar sanāksmēs veikto mutisko tulkošanu un dokumentu tulkošanu un pavairošanu, sedz Savienība. Ja Ukrainai ir vajadzīga mutiskā vai rakstiskā tulkošana uz vai no valodām, kas nav paredzētas 12. pantā, ar to saistītos izdevumus sedz Ukraina.
         3.   Citus izdevumus saistībā ar būtiskiem sanāksmju organizēšanas pasākumiem sedz puse, kas rīko attiecīgo sanāksmi.
         14. pants
         Asociācijas komiteja
         1.   Saskaņā ar nolīguma 464. panta 1. punktu Asociācijas komiteja palīdz Asociācijas padomei pildīt tās pienākumus. Asociācijas komitejas sastāvā ietilpst pušu pārstāvji parasti augstāko civildienesta ierēdņu līmenī.
         2.   Asociācijas komiteja sagatavo Asociācijas padomes sanāksmes un apspriedes, attiecīgā gadījumā īsteno Asociācijas padomes lēmumus un kopumā nodrošina asociācijas attiecību nepārtrauktību un nolīguma pienācīgu darbību. Asociācijas komiteja izskata visus jautājumus, kurus tai iesniedz Asociācijas padome, kā arī visus citus jautājumus, kas var rasties nolīguma īstenošanas gaitā. Asociācijas komiteja apstiprināšanai Asociācijas padomē iesniedz priekšlikumus, kā arī lēmumu vai ieteikumu projektus. Saskaņā ar nolīguma 465. panta 2. punktu Asociācijas padome var pilnvarot Asociācijas komiteju pieņemt lēmumus.
         3.   Asociācijas komiteja pieņem lēmumus un ieteikumus, kurus tai ir atļauts pieņemt saskaņā ar nolīgumu.
         4.   Ja vien nolīgumā nav norādīts citādi, gadījumos, kad nolīgumā ir minēts pienākums vai iespēja apspriesties vai kad puses vienojoties nolemj savstarpēji apspriesties, šāda apspriešanās var notikt Asociācijas komitejā. Ja puses attiecīgi vienojas, apspriešanos var turpināt Asociācijas padomē.
         15. pants
         Reglamenta grozījumi
         Šo reglamentu var grozīt saskaņā ar 11. pantu.

         II PIELIKUMS

            ASOCIĀCIJAS KOMITEJAS UN APAKŠKOMITEJU REGLAMENTS

         1. pants
         Vispārīgi noteikumi
         1.   Asociācijas komiteja, kas izveidota saskaņā ar 464. panta 1. punktu Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), palīdz Asociācijas padomei veikt tās pienākumus, kā arī veic šajā nolīgumā paredzētus uzdevumus, kurus tai uztic Asociācijas padome. Saskaņā ar nolīguma 465. panta 1. punktu Asociācijas padome savā reglamentā nosaka Asociācijas komitejas pienākumus un darbības kārtību.
         2.   Asociācijas komiteja sagatavo Asociācijas padomes sanāksmes un apspriedes, attiecīgā gadījumā īsteno Asociācijas padomes lēmumus un kopumā nodrošina asociācijas attiecību nepārtrauktību un nolīguma pienācīgu darbību. Asociācijas komiteja izskata visus jautājumus, kurus tai iesniedz Asociācijas padome, kā arī visus citus jautājumus, kas ikdienā var rasties nolīguma īstenošanas gaitā. Asociācijas komiteja iesniedz pieņemšanai Asociācijas padomē priekšlikumus, kā arī lēmumu vai ieteikumu projektus.
         3.   Nolīguma 464. panta 2. punktā ir noteikts, ka Asociācijas komitejas sastāvā ietilpst pušu pārstāvji, parasti to augstāko civildienesta ierēdņu līmenī, kuri atbild par konkrētajiem attiecīgajā sanāksmē izskatāmajiem jautājumiem.
         4.   Saskaņā ar nolīguma 465. panta 4. punktu, kad Asociācijas komiteja īpašā sastāvā tirdzniecības jautājumu risināšanai, kā paredzēts nolīguma 465. panta 4. punktā (“Asociācijas komiteja īpašā sastāvā tirdzniecības jautājumu risināšanai”), veic uzdevumus, kas tam ir uzticēti nolīguma IV sadaļā, tajā ietilpst Eiropas Komisijas un Ukrainas augstākie ierēdņi/amatpersonas, kas atbild par tirdzniecību un ar tirdzniecību saistītiem jautājumiem. Eiropas Komisijas pārstāvis vai Ukrainas pārstāvis, kas ir atbildīgs par tirdzniecību un ar tirdzniecību saistītiem jautājumiem, saskaņā ar šā reglamenta 2. pantu darbojas Asociācijas komitejas priekšsēdētāja statusā. Sanāksmēs piedalās arī Eiropas Ārējās darbības dienesta pārstāvis.
         5.   Nolīguma 465. panta 3. punktā ir noteikts, ka Asociācijas komiteja ir pilnvarota pieņemt lēmumus nolīgumā paredzētos gadījumos un jomās, kurās Asociācijas padome tai ir deleģējusi pilnvaras. Minētie lēmumi pusēm ir saistoši, un tās veic atbilstošus to izpildes pasākumus. Asociācijas komiteja savus lēmumus pieņem, pusēm par tiem vienojoties, pēc attiecīgo iekšējo pieņemšanas procedūru pabeigšanas.
         6.   Šajā reglamentā “puses” nozīmē puses, kas definētas nolīguma 482. pantā.
         2. pants
         Priekšsēdētājs
         Puses pārmaiņus un ikreiz 12 mēnešus ilgi veic Asociācijas komitejas priekšsēdētāja funkcijas. Pirmais šāds laikposms sākas pirmās Asociācijas padomes sanāksmes dienā un beidzas tā paša gada 31. decembrī.
         3. pants
         Sanāksmes
         1.   Ja vien puses nevienojas citādi, Asociācijas komitejas sanāksmes notiek regulāri, vismaz reizi gadā. Ja puses attiecīgi vienojas, Asociācijas komiteja var pēc jebkuras puses lūguma rīkot ārkārtas sanāksmes.
         2.   Asociācijas komitejas priekšsēdētājs ikvienu sanāksmi sasauc pušu saskaņotā vietā un laikā. Ja vien puses nevienojas citādi, Asociācijas komitejas sekretariāts paziņojumu par sanāksmes sasaukšanu sniedz vismaz 28 kalendārās dienas pirms sanāksmes sākuma.
         3.   Asociācijas komiteja īpašā sastāvā tirdzniecības jautājumu risināšanai tiekas vismaz reizi gadā un arī ikreiz, kad rodas attiecīga vajadzība. Asociācijas komitejas īpašā sastāvā tirdzniecības jautājumu risināšanai priekšsēdētājs ikvienu sanāksmi sasauc pušu saskaņotā vietā un laikā, un ar konkrētu līdzekļu izmantošanu. Ja vien puses nevienojas citādi, Asociācijas komitejas īpašā sastāvā tirdzniecības jautājumu risināšanai sekretariāts paziņojumu par sanāksmes sasaukšanu sniedz vismaz 15 kalendārās dienas pirms sanāksmes sākuma.
         4.   Kad vien iespējams, Asociācijas komitejas kārtējo sanāksmi sasauc pienācīgu laiku pirms Asociācijas padomes kārtējās sanāksmes.
         5.   Izņēmuma gadījumos, ja puses attiecīgi vienojas, Asociācijas komitejas sanāksmes var rīkot, izmantojot jebkādus tehniskos līdzekļus, piemēram, videokonferenci.
         4. pants
         Delegācijas
         Pirms katras sanāksmes Asociācijas komitejas sekretariāts puses informē par abu pušu delegāciju plānoto sastāvu, kas piedalīsies sanāksmē.
         5. pants
         Sekretariāts
         1.   Ja vien šajā reglamentā nav paredzēts citādi, Savienības ierēdnis/amatpersona un Ukrainas ierēdnis/amatpersona kopīgi darbojas kā Asociācijas komitejas sekretāri un kopīgi veic sekretariāta uzdevumus savstarpējas uzticēšanās un sadarbības gaisotnē.
         2.   Eiropas Komisijas ierēdnis/amatpersona un Ukrainas ierēdnis/amatpersona, kuri ir atbildīgi par tirdzniecību un ar tirdzniecību saistītiem jautājumiem, kopā darbojas kā Asociācijas komitejas (īpašā sastāvā tirdzniecības jautājumu risināšanai) sekretāri.
         6. pants
         Sarakste
         1.   Asociācijas komitejai adresēto saraksti nosūta vienas vai otras puses Asociācijas komitejas sekretāram, kas savukārt informē otru sekretāru.
         2.   Asociācijas komitejas sekretariāts nodrošina, ka Asociācijas komitejai adresētā sarakste tiek pārsūtīta Asociācijas komitejas priekšsēdētājam un attiecīgā gadījumā tiek izplatīta kā 7. pantā minētie dokumenti.
         3.   Sekretariāts priekšsēdētāja saraksti priekšsēdētāja uzdevumā nosūta pusēm. Šāda sarakste attiecīgā gadījumā tiek izplatīta 7. pantā paredzētajā kārtībā.
         7. pants
         Dokumenti
         1.   Dokumentus izplata ar Asociācijas komitejas sekretāru starpniecību.
         2.   Puse savus dokumentus nosūta savam sekretāram. Sekretārs šos dokumentus nosūta otras puses sekretāram.
         3.   Savienības puses sekretārs dokumentus nosūta Savienības attiecīgajiem pārstāvjiem un sistemātiski šādas sarakstes kopiju nosūta Ukrainas puses sekretāram.
         4.   Ukrainas puses sekretārs dokumentus nosūta Ukrainas attiecīgajiem pārstāvjiem un sistemātiski šādas sarakstes kopiju nosūta Savienības puses sekretāram.
         8. pants
         Konfidencialitāte
         Ja vien puses nenolemj citādi, Asociācijas komitejas sanāksmes nav atklātas. Ja puse Asociācijas komitejai iesniedz informāciju ar norādi “konfidenciāli”, arī otra puse šādu informāciju atzīst par konfidenciālu.
         9. pants
         Sanāksmju darba kārtības
         1.   Asociācijas komitejas sekretariāts, balstoties uz pušu iesniegtiem priekšlikumiem, ikvienai Asociācijas komitejas sanāksmei sagatavo pagaidu darba kārtību un 10. pantā paredzēto secinājumu par darbību projektu. Pagaidu darba kārtība ietver jautājumus, par kuriem Asociācijas komitejas sekretariāts vismaz 21 kalendāro dienu pirms sanāksmes dienas ir saņēmis puses lūgumu par iekļaušanu darba kārtībā, kā arī attiecīgus apliecinošus dokumentus.
         2.   Pagaidu darba kārtību kopā ar attiecīgajiem dokumentiem izplata saskaņā ar 7. pantu un vismaz 15 kalendārās dienas pirms sanāksmes dienas sākuma.
         3.   Asociācijas komiteja katras sanāksmes sākumā pieņem darba kārtību. Ja puses attiecīgi vienojas, darba kārtībā var iekļaut arī provizoriskajā darba kārtībā neiekļautus jautājumus.
         4.   Ja otra puse piekrīt, Asociācijas komitejas sanāksmes priekšsēdētājs var pēc ad hoc principa pieaicināt pušu citu struktūru pārstāvjus vai neatkarīgus nozares ekspertus piedalīties tās sanāksmēs, lai sniegtu informāciju par konkrētām tēmām. Puses nodrošina, ka šie novērotāji vai eksperti ievēro konfidencialitātes prasības.
         5.   Asociācijas komitejas sanāksmes priekšsēdētājs pēc apspriešanās ar pusēm, ņemot vērā pastāvošos īpašos apstākļus, var saīsināt 1. un 2. punktā paredzētos termiņus.
         10. pants
         Protokols un secinājumi par darbību
         1.   Asociācijas komitejas sekretāri kopīgi sagatavo katras Asociācijas komitejas sanāksmes protokola projektu.
         2.   Protokolā par katru darba kārtības jautājumu parasti tiek norādīti:

                     a)

                     sanāksmes dalībnieku saraksts, viņus pavadošo ierēdņu/amatpersonu saraksts un sanāksmi apmeklējošo novērotāju vai ekspertu saraksts;

                     b)

                     Asociācijas komitejai iesniegtie dokumenti;

                     c)

                     paziņojumi, kurus Asociācijas komiteja ir lūgusi iekļaut protokolā, un

                     d)

                     panta 4. punktā paredzētie sanāksmes secinājumi par darbību.

               3.   Protokola projektu iesniedz apstiprināšanai Asociācijas komitejā. Asociācijas komiteja minēto protokola projektu apstiprina nākamajā sanāksmē. Minēto protokola projektu var arī apstiprināt rakstiski. Asociācijas komitejas īpašā sastāva tirdzniecības jautājumu risināšanai sanāksmju protokolu projektus apstiprina 28 kalendāro dienu laikā pēc katras sanāksmes. Ikvienam 7. pantā minētajam adresātam nosūta kopiju.
         4.   Ikvienas sanāksmes secinājumu par darbību projektu sagatavo tās puses Asociācijas komitejas sekretārs, kuras pārstāvis ieņem Asociācijas komitejas priekšsēdētāja amatu, un parasti vismaz 15 kalendārās dienas pirms sanāksmes dienas sākuma to kopā ar darba kārtību izsūta pusēm. Sanāksmes gaitā minēto projektu atbilstoši atjaunina, lai sanāksmes beigās, ja vien puses nevienojas citādi, Asociācijas komiteja varētu pieņemt secinājumus par darbību, kuros atspoguļotas pušu pieņemtās sekojumdarbības. Tiklīdz secinājumi par darbību ir saskaņoti, tos pievieno protokolam, un to īstenošanu pārskata kādā no turpmākajām Asociācijas komitejas sanāksmēm. Šajā nolūkā Asociācijas komiteja pieņem paraugtekstu, kurā var izsekot ikviena rīcības punkta konkrētajam termiņam.
         11. pants
         Lēmumi un ieteikumi
         1.   Konkrētos gadījumos, kad nolīgums pilnvaro pieņemt lēmumu vai gadījumos, kad šādas pilnvaras tai ir deleģējusi Asociācijas padome, Asociācijas komiteja pieņem lēmumu. Asociācijas komiteja arī sniedz ieteikumus. Lēmumus pieņem un ieteikumus sniedz, pusēm savstarpēji vienojoties un pēc attiecīgo iekšējo procedūru pabeigšanas. Katru lēmumu vai ieteikumu paraksta Asociācijas komitejas priekšsēdētājs, un to apstiprina Asociācijas komitejas sekretāri.
         2.   Ja puses attiecīgi vienojas, Asociācijas komiteja var pieņemt lēmumus vai sniegt ieteikumus rakstveida procedūrā. Rakstveida procedūra sastāv no piezīmju apmaiņas starp sekretāriem, kas savas darbības saskaņo ar pusēm. Šajā nolūkā saskaņā ar 7. pantu priekšlikuma tekstu izplata, norādot termiņu, kurš ir vismaz 21 kalendāro dienu ilgs un kurā dara zināmas jebkādas atrunas vai grozījumus. Asociācijas komitejas priekšsēdētājs pēc apspriešanās ar pusēm, ņemot vērā pastāvošos īpašos apstākļus, var saīsināt šajā punktā minētos termiņus. Kad par tekstu ir panākta vienošanās, lēmumu vai ieteikumu paraksta priekšsēdētājs, un to apstiprina sekretāri.
         3.   Asociācijas komitejas akts tiek dēvēts attiecīgi “lēmums” vai “ieteikums”. Visi lēmumi stājas spēkā to pieņemšanas dienā, ja vien konkrētajā lēmumā nav paredzēts citādi.
         4.   Lēmumus un ieteikumus nosūta pusēm.
         5.   Katra puse var lemt par Asociācijas komitejas lēmumu un ieteikumu publicēšanu savā attiecīgajā oficiālajā izdevumā.
         12. pants
         Ziņojumi
         Ikvienā kārtējā Asociācijas padomes sanāksmē Asociācijas komiteja ziņo Asociācijas padomei par savu, tās apakškomiteju, darba grupu un citu struktūru darbību.
         13. pants
         Valodas
         1.   Asociācijas komitejas oficiālās valodas ir pušu oficiālās valodas.
         2.   Asociācijas komitejas darba valodas ir angļu valoda un ukraiņu valoda. Ja vien netiek nolemts citādi, Asociācijas komitejas apspriedes notiek, balstoties uz minētajās valodās sagatavotiem dokumentiem.
         14. pants
         Izdevumi
         1.   Katra puse sedz izdevumus, kas tai ir radušies saistībā ar dalību Asociācijas komitejas sanāksmēs – gan personāla izdevumus, gan komandējuma un uzturēšanās izdevumus, gan izdevumus par pasta un telesakaru pakalpojumiem.
         2.   Izdevumus saistībā ar sanāksmju organizēšanu un dokumentu pavairošanu sedz puse, kas rīko attiecīgo sanāksmi.
         3.   Izdevumus, kas saistīti ar sanāksmju mutisko tulkošanu un dokumentu tulkošanu no angļu valodas ukraiņu valodā (vai otrādi), kas minētas 13. panta 1. punktā, sedz puse, kas rīko attiecīgo sanāksmi.
         Izdevumus, kas saistīti ar mutisko un rakstveida tulkošanu citās valodās (vai no tām), tieši sedz puse, kura šādu tulkojumu ir lūgusi.
         4.   Ja ir vajadzīgs dokumentu tulkojums Savienības oficiālajās valodās, izdevumus sedz Savienība.
         15. pants
         Reglamenta grozījumi
         Šo reglamentu var grozīt ar Asociācijas padomes lēmumu, ievērojot nolīguma 465. panta 1. punkta noteikumus.
         16. pants
         Apakškomitejas, īpašās komitejas vai struktūras
         1.   Saskaņā ar nolīguma 466. panta 1. un 3. punktu Asociācijas komiteja var nolemt nolīguma īstenošanas vajadzībām izveidot nolīgumā neparedzētas apakškomitejas konkrētā jomā, kuras palīdzētu Asociācijas komitejai veikt tās pienākumus. Asociācijas komiteja var pieņemt lēmumu likvidēt jebkuru šādu apakškomiteju un noteikt vai grozīt tās reglamentu. Ja vien nav nolemts citādi, jebkura šāda apakškomiteja darbojas Asociācijas komitejas pakļautībā, un pēc katras sanāksmes tā Asociācijas komitejai iesniedz ziņojumu.
         2.   Ja vien nolīgumā nav noteikts citādi vai ja vien Asociācijas padomē netiek panākta citāda vienošanās, reglamentu mutatis mutandis piemēro jebkurai apakškomitejai, kas minēta 1. punktā.
         3.   Apakškomiteju sanāksmes var rīkot elastīgi un pēc vajadzības – klātienē (Briselē vai Ukrainā) vai, piemēram, izmantojot videokonferenci. Apakškomitejas darbojas kā platformas, kas uzrauga progresu attiecībā uz aktu tuvināšanu konkrētās jomās, apspriež konkrētus jautājumus un problēmas, kas rodas šajā procesā, un izstrādā ieteikumus un secinājumus par darbību.
         4.   Asociācijas komitejas sekretariāts saņem kopijas no jebkādas nozīmīgas sarakstes, dokumentiem un paziņojumiem, kas attiecas uz kādu apakškomiteju, īpašo komiteju vai struktūru.
         5.   Ja vien nolīgumā nav noteikts citādi vai ja vien puses Asociācijas padomē nevienojas citādi, apakškomitejas, īpašās komitejas vai struktūras ir pilnvarotas tikai sniegt ieteikumus Asociācijas komitejai.
         17. pants
         Ja vien nav noteikts citādi, šo reglamentu mutatis mutandis piemēro attiecībā uz Asociācijas komiteju īpašā sastāvā tirdzniecības jautājumu risināšanai.

      PROJEKTS
      ES UN UKRAINAS ASOCIĀCIJAS PADOMES LĒMUMS Nr. 2/2014
      (… gada …)
      par divu apakškomiteju izveidi
      ES UN UKRAINAS ASOCIĀCIJAS PADOME,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”) (1), un jo īpaši tā 466. pantu,
      tā kā:

                  (1)

                  Saskaņā ar nolīguma 486. pantu atsevišķas tā daļas no 2014. gada 1. novembra piemēro provizoriski.

                  (2)

                  Saskaņā ar nolīguma 466. panta 2. punktu Asociācijas padome var nolemt izveidot jebkādu speciālu komiteju vai struktūru konkrētās jomās (ja tas nepieciešams nolīguma īstenošanai), lai Asociācijas komitejai palīdzētu veikt tās pienākumus.

                  (3)

                  Lai dotu iespēju rīkot ekspertu līmeņa diskusijas par galvenajām jomām, uz kurām attiecas nolīguma provizoriskā piemērošana, būtu jāizveido divas apakškomitejas.

                  (4)

                  Pēc pušu vienošanās būtu jābūt iespējamam mainīt gan apakškomiteju sarakstu, gan atsevišķu apakškomiteju darbības jomu,

            IR PIEŅĒMUSI ŠO LĒMUMU.
      1. pants
      Ar šo izveido pielikumā minētās apakškomitejas.
      2. pants
      Uz pielikumā uzskaitīto apakškomiteju reglamentu attiecas 16. pants Asociācijas nolīguma Asociācijas komitejas un apakškomiteju reglamentā, kas pieņemts ar ES un Ukrainas Asociācijas padomes Lēmumu Nr. 1/2014.
      3. pants
      Pielikumā iekļauto apakškomiteju sarakstu un atsevišķu pielikumā iekļauto apakškomiteju darbības jomu var mainīt pēc pušu vienošanās.
      4. pants
      Šis lēmums stājas spēkā tā pieņemšanas dienā.

         …,

               Asociācijas padomes vārdā –

               priekšsēdētājs

         (1)  OV L 161, 29.5.2014., 3. lpp.

         PIELIKUMS

            APAKŠKOMITEJU SARAKSTS

                     1)

                     Brīvības, drošības un tieslietu apakškomiteja;

                     2)

                     Ekonomikas un citu nozaru sadarbības apakškomiteja.

      PROJEKTS
      ES UN UKRAINAS ASOCIĀCIJAS PADOMES LĒMUMS Nr. 3/2014
      (… gada …)
      par atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai
      ES UN UKRAINAS ASOCIĀCIJAS PADOME,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu to dalībvalstīm, no vienas puses, un Ukrainas, no otras puses (“nolīgums”) (1), un jo īpaši tā 463. panta 3. punktu un 465. panta 2. punktu,
      tā kā:

                  (1)

                  Saskaņā ar nolīguma 486. pantu atsevišķas tā daļas no 2014. gada 1. novembra piemēro provizoriski.

                  (2)

                  Saskaņā ar nolīguma 461. panta 1. punktu Asociācijas padome ir atbildīga par nolīguma piemērošanas un īstenošanas pārraudzību un uzraudzību.

                  (3)

                  Saskaņā ar nolīguma 465. panta 2. punktu Asociācijas padome var deleģēt Asociācijas komitejai jebkuras savas pilnvaras, tostarp pilnvaras pieņemt saistošus lēmumus.

                  (4)

                  Saskaņā ar nolīguma 465. panta 4. punktu Asociācijas komiteja tiekas īpašā sastāvā, lai izskatītu visus jautājumus saistībā ar nolīguma IV sadaļu (Tirdzniecība un ar tirdzniecību saistīti jautājumi).

                  (5)

                  Lai nodrošinātu, ka nolīguma daļa attiecībā uz padziļinātu un visaptverošu brīvās tirdzniecības zonu tiek īstenota sekmīgi un laikus, Asociācijas padomei būtu jādeleģē Asociācijas komitejai īpašā sastāvā tirdzniecības jautājumu risināšanai, kā paredzēts nolīguma 465. panta 4. punktā, pilnvaras atjaunināt vai grozīt nolīguma pielikumus, kuri attiecas uz IV sadaļas (Tirdzniecība un ar tirdzniecību saistīti jautājumi) 1., 2., 3., 5., 6. un 8. nodaļu, ciktāl minētajās nodaļās nav speciālu normu attiecībā uz minēto pielikumu atjaunināšanu vai grozīšanu,

            IR PIEŅĒMUSI ŠO LĒMUMU.
      1. pants
      Ar šo Asociācijas padome deleģē Asociācijas komitejai nolīguma 465. panta 4. punktā minētajā īpašā sastāvā tirdzniecības jautājumu risināšanai pilnvaras atjaunināt vai grozīt nolīguma pielikumus, kuri attiecas uz nolīguma IV sadaļas (Tirdzniecība un ar tirdzniecību saistīti jautājumi) 1. nodaļu (nolīguma I-C un I-D pielikumi), 2. nodaļu (nolīguma II pielikums), 3., 5., 6. un 8. nodaļu, ciktāl minētajās nodaļās nav speciālu normu attiecībā uz minēto pielikumu atjaunināšanu vai grozīšanu.
      2. pants
      Šis lēmums stājas spēkā tā pieņemšanas dienā.

         …,

               Asociācijas padomes vārdā –

               priekšsēdētājs

         (1)  OV L 161, 29.5.2014., 3. lpp.


title: Komisijas Lēmums (1995. gada 19. jūlijs), ar kuru groza Lēmumu 82/43/EEK par Sieviešu un vīriešu vienlīdzīgu iespēju padomdevējas komitejas izveidi

text:
Svarīgs juridisks paziņojums

|

31995D0420

Oficiālais Vēstnesis L 249 , 17/10/1995 Lpp. 0043 - 0046

		Komisijas lēmums(1995. gada 19. jūlijs),ar kuru groza Lēmumu 82/43/EEK par Sieviešu un vīriešu vienlīdzīgu iespēju padomdevējas komitejas izveidi(95/420/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā Eiropas Ekonomikas kopienas mērķi ir pastāvīga dzīves un darba apstākļu uzlabošana un saskanīga ekonomiskās darbības attīstība;tā kā valsts un valdības vadītāji, kuri 1994. gada 10. un 11. decembrī tikās Eiropadomē, uzsvēra, ka pats svarīgākais Eiropas Savienības un tās dalībvalstu uzdevums līdzās cīņai pret bezdarbu ir sieviešu un vīriešu iespēju vienlīdzība;tā kā sieviešu un vīriešu līdztiesībai ir būtiska nozīme attiecībā uz cilvēka cieņu un demokrātiju, un tā veido Kopienas tiesību, konstitūciju, dalībvalstu tiesību aktu un starptautisko un Eiropas konvenciju pamatprincipu;tā kā vienlīdzīgas attieksmes principa pret sievietēm un vīriešiem piemērošana praksē jāveicina, uzlabojot sadarbību un apmainoties ar viedokļiem un pieredzi starp šīm iestādēm, kurām dalībvalstīs ir īpaša atbildība par iespēju vienlīdzīguma sekmēšanu, darba tirgus partneriem un Komisiju;tā kā šo sešu direktīvu, divu priekšlikumu un deviņu rezolūciju pilnīgu ieviešanu praksē, ko Padome pieņēmusi vienlīdzīgu iespēju jomā [1], var būtiski paātrināt ar to valsts iestāžu palīdzību, kuru rīcībā ir specializētas informācijas tīkls;tā kā Kopienas darbību sagatavošana, īstenošana un kontrole vienlīdzīgu iespēju sekmēšanai prasa ciešu sadarbību ar specializētām dalībvalstu iestādēm un darba tirgus partneriem, tādējādi radot vajadzību pēc organizatoriskas sistēmas nolūkā regulāri konsultēties ar šīm pusēm;tā kā Sieviešu un vīriešu vienlīdzīgu iespēju padomdevēja komiteja, kas izveidota ar Komisijas 1981. gada 9. decembra Lēmumu 82/43/EEK [2], ir devusi nozīmīgu ieguldījumu Kopienas darbībās šajā jomā, it īpaši izsekojot turpmākām Kopienas rīcības programmām, gan piedāvājot savus atzinumus un sadarbību, gan arī uz partnerības pamatiem ar Komisiju;tā kā Komitejas sastāvs un darba uzdevums jāpieņem, ņemot vērā pašreizējos un turpmākos sasniegumus, lai sekmētu vienlīdzīgas iespējas, kā noteikts Komisijas 1995. gada 19. jūlija paziņojumā, šajā sakarā piedāvājot jaunu vidēja termiņa rīcības programmu; tā kā tāpēc jāgroza Lēmums 82/43/EEK,IR PIEŅĒMUSI ŠĀDU LĒMUMU.1. pantsLēmumu 82/43/EEK groza šādi.1. Lēmuma 2. un 3. pantu aizstāj ar šādu tekstu:"2. pants1. Komiteja palīdz Komisijai formulēt un ieviest Kopienas darbības, kas vērstas uz vienlīdzīgu iespēju veicināšanu sievietēm un vīriešiem, un sekmē pastāvīgu attiecīgās pieredzes, politikas un prakses apmaiņu starp dalībvalstīm un dažādajām iesaistītajām pusēm.2. Lai sasniegtu 1. punktā minētos mērķus, Komiteja:a) palīdz Komisijai izstrādāt instrumentus, lai kontrolētu, novērtētu un izplatītu tādu pasākumu rezultātus, kas Savienības līmenī veikti vienlīdzīgu iespēju sekmēšanai;b) dod ieguldījumu Kopienas rīcības programmu īstenošanā šajā jomā, galvenokārt analizējot veikto pasākumu rezultātus un ierosinot uzlabojumus;c) ar sava atzinuma palīdzību dod ieguldījumu Kopienas ikgadējā ziņojuma sagatavošanā par panākumiem, kas gūti, īstenojot vienlīdzīgas iespējas sievietēm un vīriešiem;d) sekmē informācijas apmaiņu par pasākumiem, kas visos līmeņos veikti vienlīdzīgu iespēju veicināšanai, un vajadzības gadījumā ierosina priekšlikumus attiecībā uz iespējamām turpmākajām darbībām;e) piedāvā Komisijai atzinumus vai pēc tās lūguma vai pēc savas iniciatīvas iesniedz ziņojumus par jebkuru jautājumu, kas saistīts ar vienlīdzīgu iespēju veicināšanu Kopienā.3. Kopienas atzinumu un ziņojumu aprites procedūru nosaka, vienojoties ar Komisiju. Tos pielikuma veidā var publicēt Komisijas ikgadējā ziņojumā par vienlīdzīgām iespējām sievietēm un vīriešiem.3. pants1. Komitejas sastāvā ietilpst 40 locekļi:a) katrai dalībvalstij viens pārstāvis no ministrijām vai valdības departamentiem, kuru atbild par vienlīdzīgu iespēju veicināšanu; šo pārstāvi ieceļ katras dalībvalsts valdība;b) katrai dalībvalstij viens pārstāvis no valsts komitejām vai iestādēm, kuras izveidotas ar oficiāla lēmuma palīdzību un kuras ir īpaši atbildīgas par vienlīdzīgām iespējām starp sievietēm un vīriešiem, izmantojot attiecīgo nozaru pārstāvniecību. Ja ir vairākas komitejas vai iestādes, kuras nodarbojas ar šiem jautājumiem dalībvalstī, Komisija nosaka, kura iestāde pēc tās mērķiem, struktūras, pārstāvniecības un neatkarības pakāpes ir viskvalificētākā, lai tā būtu pārstāvēta Komitejā. Jebkuru valsti bez šādām komitejām pārstāv to iestāžu locekļi, par kurām Komisija uzskata, ka tās veic analogus pienākumus; Komisija nozīmē pārstāvi pēc attiecīgās dalībvalsts komitejas vai iestādes priekšlikuma;c) - pieci locekļi, kuri Kopienas līmenī pārstāv darba devēju organizācijas,- pieci locekļi, kuri Kopienas līmenī pārstāv darba ņēmēju organizācijas.Komisija nozīmē pārstāvjus pēc Kopienas līmenī esošo darba tirgus partneru priekšlikuma.2. Komitejas sanāksmes kā novērotājas apmeklē divas pārstāves no Eiropas sieviešu lobija.3. Novērotāja statusu var piešķirt starptautisku un arodorganizāciju un citu asociāciju pārstāvjiem, kuri sniedz attiecīgi pamatotus lūgumus Komisijai."2. Lēmuma 6. pantu aizstāj ar šādu tekstu:"6. pantsKomiteja no savu locekļu vidus ievēl priekšsēdētāju, kura pilnvaru laiks ir viens gads. Ievēlēšana notiek ar divu trešdaļu klātesošo locekļu balsu vairākumu; tomēr ir vajadzīgs, lai vismaz puse no kopējā balsu skaita būtu "par".Ar tādu pašu balsu vairākumu un atbilstīgi tādiem pašiem nosacījumiem ievēl divus priekšsēdētāja vietniekus. Viņiem jāaizvieto priekšsēdētājs viņa prombūtnes laikā. Priekšsēdētājam un viņa vietniekiem jāpārstāv dažādas dalībvalstis. Viņi veido Komitejas biroju, kurš sanāk pirms katras komitejas sēdes.Komisija Komitejas darbu organizē, cieši sadarbojoties ar priekšsēdētāju. Komisija, vienojoties ar priekšsēdētāju, nosaka Komitejas sēžu darba kārtības projektu. Komitejas sekretariātu nodrošina Komisijas vienlīdzīgo iespēju grupa. Komisija sastāda Komitejas sēžu protokolus un iesniedz Komitejai apstiprināšanai."3. Lēmuma 8. pantam pievieno šādu trešo daļu."3. Viens vai vairāki Komitejas locekļi kā novērotāji var piedalīties citu Komisijas padomdevēju komiteju darbā un attiecīgi informē Komiteju."4. Lēmuma 10. un 11. pantu aizstāj ar šādu tekstu:"10. pantsKomiteju sasauc Komisija un tā sanāk Komisijas telpās. Tā sanāk vismaz divreiz gadā.11. pantsKomitejas apspriedē izskata lūgumus pēc atzinuma, ko sniedz Komisija, vai pēc atzinumiem, kurus pēc savas iniciatīvas piegādā Komiteja. Tiem neseko balsojums.Komisija, pieprasot Komitejas atzinumu, var noteikt termiņu, kurā jāsniedz šis atzinums.Viedokļus, kuri izteikti pa dažādām kategorijām un kurus sniedz Komiteja, atzīmē protokolos, kurus nosūta Komisijai.Ja Komiteja ir vienbalsīgi piekritusi pieprasītajam atzinumam, tā sagatavos kopējos secinājumus, kuri pielikumu veidā tiks pievienoti protokolam."2. pantsŠis lēmums stājas spēkā 1996. gada 1. janvārī.Briselē, 1995. gada 19. jūlijāKomisijas vārdā —Komisijas loceklisPádraig Flynn[1] Padomes Direktīva 75/117/EEK (1975. gada 10. februāris) par dalībvalstu tiesību aktu tuvināšanu, ievērojot principu par vienlīdzīgu atalgojumu vīriešiem un sievietēm (OV L 45, 19.2.1975., 19. lpp.);Padomes Direktīva 76/207/EEK (1976. gada 9. februāris) par tāda principa īstenošanu, kas paredz vienlīdzīgu attieksmi pret vīriešiem un sievietēm attiecībā uz darba, profesionālās izglītības un izaugsmes iespējām un darba apstākļiem (OV L 39, 14.2.1976., 40. lpp.);Padomes Direktīva 79/7/EEK (1978. gada 19. decembris) par pakāpenisku vienlīdzīgas attieksmes principa pret vīriešiem un sievietēm īstenošanu sociālā nodrošinājuma jautājumos (OV L 6, 10. 1. 1979., 24. lpp.);Padomes Direktīva 86/378/EEK (1986. gada 24. jūlijs) par vienlīdzīgas attieksmes principa pret vīriešiem un sievietēm īstenošanu sociālā arodnodrošinājuma sistēmā (OV L 225, 12.8.1986., 40. lpp.);Padomes Direktīva 86/613/EEK (1986. gada 11. decembris) par to, kā piemērot vienlīdzīgas attieksmes principu pret pašnodarbinātiem vīriešiem un sievietēm to skaitā lauksaimniecībā nodarbinātiem, un par pašnodarbinātu grūtnieču un māšu aizsardzību (OV L 359, 19.12.1986., 56. lpp.);Padomes Direktīva 92/85/EEK (1992. gada 19. oktobris) par pasākumu ieviešanu, lai veicinātu drošības un veselības aizsardzības darbā uzlabošanu strādājošām grūtniecēm, sievietēm, kas strādā pēcdzemdību periodā vai strādājošām sievietēm, kas baro bērnu ar krūti (OV L 348, 28.11.1992., 1. lpp.);Padomes 1982. gada 12. jūlija Rezolūcija par vienādu iespēju veicināšanu sievietēm (OV C 186, 21.7.1982., 3. lpp.);Padomes 1984. gada 7. jūnija Rezolūcija par darbību, lai cīnītos pret bezdarbu sieviešu vidū (OV C 161, 21.6.1984., 4. lpp.);Padomes un izglītības ministru Padomes sanāksmes 1985. gada 3. jūnija Rezolūcija, kas ietver rīcības programmu par vienlīdzīgām izglītības iespējām meitenēm un zēniem (OV C 166, 5.7.1985., 1. lpp.);Padomes 1986. gada 24. jūlija Otrā rezolūcija par vienādu iespēju veicināšanu sievietēm (OV C 203, 12.8.1986., 2. lpp.);Padomes 1988. gada 16. decembra Rezolūcija par sieviešu reintegrāciju un novēlotu integrāciju darba dzīvē (OV C 333, 28.12.1988., 1. lpp.);Padomes 1990. gada 29. maija Rezolūcija par sieviešu un vīriešu cieņas aizsargāšanu darbā (OV C 157, 27.6.1990., 3. lpp.);Padomes 1991. gada 21. maija Rezolūcija par Trešo vidēja termiņa Kopienas rīcības programmu attiecībā uz vienlīdzīgām iespējām sievietēm un vīriešiem (1991.- 1995.) (OV C 142, 31.5.1991., 1. lpp.);Padomes 1994. gada 22. jūnija Rezolūcija par vienlīdzīgu iespēju veicināšanu sievietēm un vīriešiem, izmantojot Eiropas struktūrfondus (OV C 231, 20.8.1994., 1. lpp.);Padomes 1995. gada 27. marta Rezolūcija par sieviešu un vīriešu līdzsvarotu līdzdalību lēmumu pieņemšanā (OV L 168, 4.7.1995., 3. lpp.);Padomes 1984. gada 13. decembra Rekomendācija par pozitīvas rīcības veicināšanu attiecībā uz sievietēm (84/635/EEK) (OV 331, 19.12.1984., 34. lpp.);Padomes 1992. gada 31. marta Rekomendācija par bērnu aprūpi (92/241/EEK) (OV L 123, 8.5.1992., 16. lpp.).[2] OV L 20, 28.1.1982., 35. lpp.--------------------------------------------------


title: Eiropas Parlamenta Lēmums (ES, Euratom) 2017/1708 (2017. gada 27. aprīlis) par Euratom Apgādes aģentūras 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/300

         EIROPAS PARLAMENTA LĒMUMS (ES, Euratom) 2017/1708
   (2017. gada 27. aprīlis)
   par Euratom Apgādes aģentūras 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Euratom Apgādes aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0069/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 1. panta 2. punktu,

               —

               ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā 8. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0126/2017),

               1.

               sniedz Euratom Apgādes aģentūras ģenerāldirektoram apstiprinājumu par Aģentūras 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 184. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.


title: Eiropas Parlamenta un Padomes Lēmums (ES) 2016/252 (2015. gada 25. novembris) par Eiropas Savienības Solidaritātes fonda izmantošanu avansa maksājumu nodrošināšanai

text:
               24.2.2016

               LV

               Eiropas Savienības Oficiālais Vēstnesis

               L 47/5

         EIROPAS PARLAMENTA UN PADOMES LĒMUMS (ES) 2016/252
   (2015. gada 25. novembris)
   par Eiropas Savienības Solidaritātes fonda izmantošanu avansa maksājumu nodrošināšanai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (1), un jo īpaši tās 4.a panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 11. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Savienības Solidaritātes fonda (“Fonds”) mērķis ir ļaut Savienībai ātri, efektīvi un elastīgi reaģēt uz ārkārtas situācijām un demonstrēt solidaritāti ar to reģionu iedzīvotājiem, kurus ir piemeklējušas katastrofas.

               (2)

               Fondu var izmantot, nepārsniedzot maksimālo summu, kas ir EUR 500 miljoni (2011. gada cenās), kā noteikts Padomes Regulas (ES, Euratom) Nr. 1311/2013 (3) 10. pantā.

               (3)

               Regulas (EK) Nr. 2012/2002 4.a panta 4. punktā ir paredzēts, ka no Fonda avansa maksājumiem var izmantot maksimālo summu, kas nepārsniedz EUR 50 000 000, un ka attiecīgās apropriācijas tiek iekļautas Savienības vispārējā budžetā,

         IR PIEŅĒMUŠI ŠO LĒMUMU.
   1. pants
   Eiropas Savienības 2016. finanšu gada vispārējā budžetā Eiropas Savienības Solidaritātes fonds tiek izmantots, lai avansa maksājumiem nodrošinātu summu EUR 50 000 000 apmērā saistību un maksājumu apropriācijās.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Strasbūrā, 2015. gada 25. novembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         N. SCHMIT

      (1)  OV L 311, 14.11.2002., 3. lpp.

      (2)  OV C 373, 20.12.2013., 1. lpp.

      (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2012/513/KĀDP: Politikas un drošības komitejas Lēmums EUMM GEORGIA /1/2012 ( 2012. gada 14. septembris ), ar ko pagarina Eiropas Savienības Pārraudzības misijas Gruzijā ( EUMM Georgia ) misijas vadītāja pilnvaru termiņu

text:
               25.9.2012

               LV

               Eiropas Savienības Oficiālais Vēstnesis

               L 257/15

         POLITIKAS UN DROŠĪBAS KOMITEJAS LĒMUMSEUMM GEORGIA/1/2012
   (2012. gada 14. septembris),
   ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu
   (2012/513/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia
       (1), kurā jaunākie grozījumi izdarīti ar Padomes Lēmumu 2011/536/KĀDP (2), un jo īpaši tā 10. panta 1. punktu,
   tā kā:

               (1)

               Saskaņā ar Padomes Lēmuma 2010/452/KĀDP 10. panta 1. punktu Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus, lai veiktu EUMM Georgia politisko kontroli un stratēģisko vadību, tostarp pieņemt lēmumu iecelt misijas vadītāju.

               (2)

               Pēc Savienības Augstās pārstāves ārlietās un drošības politikas jautājumos (AP) ierosinājuma PDK 2011. gada 1. jūlijā pieņēma Lēmumu EUMM/1/2011 (3), ar ko par EUMM Georgia misijas vadītāju līdz 2011. gada 14. septembrim iecēla Andrzej TYSZKIEWICZ kungu. Viņa pilnvaru termiņu PDK ar Lēmumu 2011/539/KĀDP (4) pagarināja līdz 2012. gada 14. septembrim.

               (3)

               Padome 2012. gada 13. septembrī pieņēma Lēmumu 2012/503/KĀDP (5), ar ko EUMM Georgia misijas termiņu pagarināja līdz [2013. gada 14. septembrim].

               (4)

               AP 2012. gada 12. septembrī ierosināja EUMM Georgia misijas vadītāja Andrzej TYSZKIEWICZ kunga pilnvaru termiņu pagarināt līdz [2013. gada 14. septembrim],

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Pārraudzības misijas Gruzijā (EUMM Georgia) misijas vadītāja Andrzej TYSZKIEWICZ kunga pilnvaru termiņu pagarina līdz 2013. gada 14. septembrim.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 14. septembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 213, 13.8.2010., 43. lpp.

      (2)  OV L 236, 13.9.2011., 7. lpp.

      (3)  OV L 175, 2.7.2011., 27. lpp.

      (4)  OV L 238, 15.9.2011., 32. lpp.

      (5)  OV L 249, 14.9.2012, 13. lpp.


title: Eiropas Parlamenta Lēmums (ES) 2017/1732 (2017. gada 27. aprīlis) par kopuzņēmuma Clean Sky 2 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/341

         EIROPAS PARLAMENTA LĒMUMS (ES) 2017/1732
   (2017. gada 27. aprīlis)
   par kopuzņēmuma Clean Sky 2 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā kopuzņēmuma Clean Sky 2 2015. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky 2 2015. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Kopuzņēmumam par 2015. finanšu gada budžeta izpildi (05875/2017 – C8-0087/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3), un jo īpaši tās 209. pantu,

               —

               ņemot vērā Padomes 2014. gada 6. maija Regulu (ES) Nr. 558/2014, ar ko izveido kopuzņēmumu Clean Sky 2
                   (4), un jo īpaši tās 12. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (5),

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0094/2017),

               1.

               sniedz kopuzņēmuma Clean Sky 2 izpilddirektoram apstiprinājumu par Kopuzņēmuma 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma Clean Sky 2 izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 473, 16.12.2016., 15. lpp.

      (2)  OV C 473, 16.12.2016., 17. lpp.

      (3)  OV L 298, 26.10.2012., 1. lpp.

      (4)  OV L 169, 7.6.2014., 77. lpp.

      (5)  OV L 38, 7.2.2014., 2. lpp.


title: 2013/721/ES: Eiropas Parlamenta Lēmums ( 2013. gada 9. oktobris ) par Eiropas Savienības 2011. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               7.12.2013

               LV

               Eiropas Savienības Oficiālais Vēstnesis

               L 328/95

         EIROPAS PARLAMENTA LĒMUMS
   (2013. gada 9. oktobris)
   par Eiropas Savienības 2011. finanšu gada vispārējā budžeta izpildes apstiprināšanu, II iedaļa – Eiropadome un Padome
   (2013/721/ES)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0226/2012) (2),

               —

               ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību (4), kā arī par pakārtoto darījumu likumību un pareizību, ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā 2013. gada 17. aprīļa lēmumu (5), ar ko atliek lēmumu par 2011. finanšu gada budžeta izpildes apstiprināšanu, un tam pievienoto rezolūciju,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (7) un jo īpaši tās 164., 165. un 166. pantu;

               —

               ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (8),

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas otro ziņojumu (A7-0310/2013),

               1.

               nesniedz Padomes ģenerālsekretāram apstiprinājumu par Eiropadomes un Padomes 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011., 1. lpp.

      (2)  OV C 348, 14.11.2012., 1. lpp.

      (3)  OV C 344, 12.11.2012., 1. lpp.

      (4)  OV C 348, 14.11.2012., 130. lpp.

      (5)  OV L 308, 16.11.2013., 20. lpp.

      (6)  OV L 248, 16.9.2002., 1. lpp.

      (7)  OV L 298, 26.10.2012., 1. lpp.

      (8)  OV C 139, 14.6.2006., 1. lpp.

      EIROPAS PARLAMENTA REZOLŪCIJA
      (2013. gada 9. oktobris),
      ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, II iedaļa – Eiropadome un Padome
      EIROPAS PARLAMENTS,

                  —

                  ņemot vērā Eiropas Savienības 2011. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0226/2012) (2),

                  —

                  ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību (4), kā arī par pakārtoto darījumu likumību un pareizību, ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā 2013. gada 17. aprīļa lēmumu (5), ar ko atliek lēmumu par 2011. finanšu gada budžeta izpildes apstiprināšanu, un tam pievienoto rezolūciju,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un jo īpaši tās 50., 86., 145., 146. un 147. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (7) un jo īpaši tās 164., 165. un 166. pantu,

                  —

                  ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (8),

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas otro ziņojumu (A7-0310/2013),

                  A.

                  tā kā demokrātiskā sabiedrībā nodokļu maksātājiem un sabiedriskajai domai ir tiesības uz informāciju par publiskā finansējuma izlietojumu (9);

                  B.

                  tā kā pilsoņiem ir tiesības zināt, kā tiek izlietoti viņu nodokļi un kā tiek īstenotas politiskajām iestādēm piešķirtās pilnvaras;

                  C.

                  tā kā Padomei kā vienai no Savienības iestādēm vajadzētu būt atbildīgai Savienības pilsoņu priekšā, jo tā saņem Eiropas Savienības vispārējā budžeta līdzekļus;

                  D.

                  tā kā Parlaments ir vienīgā tieši ievēlētā Savienības iestāde un tam ir pienākums sniegt apstiprinājumu attiecībā uz Eiropas Savienības vispārējā budžeta izpildi,

                  1.

                  uzsver Līgumā par Eiropas Savienības darbību (LESD) noteikto Parlamenta lomu attiecībā uz budžeta izpildes apstiprināšanu;

                  2.

                  uzsver, ka saskaņā ar LESD 335. pantu “jautājumos, kas saistīti ar konkrētu iestāžu darbību, to [Savienību] pārstāv attiecīgās iestādes, ņemot vērā to administratīvo autonomiju” un ka attiecīgi, ņemot vērā Finanšu regulas 55. pantu, iestādes pašas ir atbildīgas par savu budžetu izpildi;

                  3.

                  norāda, ka saskaņā ar Reglamenta 77. pantu “noteikumi par procedūru, kura jāpiemēro, lai pieņemtu lēmumu sniegt Komisijai apstiprinājumu par budžeta izpildi, tieši tāpat attiecas uz procedūru, kurā (..) atbildīgajiem darbiniekiem sniedz apstiprinājumu par citu Eiropas Savienības iestāžu un struktūru, piemēram, Padomes (attiecībā uz tās kā izpildiestādes darbību), Eiropas Savienības Tiesas, Revīzijas palātas, Eiropas Ekonomikas un sociālo lietu komitejas un Reģionu komitejas, attiecīgo budžetu izpildi”;

         Revīzijas palātas atzinums par Eiropadomi un Padomi tās ticamības deklarācijā par 2011. finanšu gadu

                  4.

                  uzsver, ka Revīzijas palātas gada pārskatā, kas attiecas uz 2011. finanšu gadu, ir iekļauti konstatējumi par Eiropadomes un Padomes publiskā iepirkuma procedūrām saistībā ar uzkopšanas pakalpojumiem un dienesta apģērba un apavu iegādi, kurās tika konstatētas dažas nepilnības atlases un piešķiršanas kritēriju piemērošanā;

                  5.

                  ņem vērā Padomes paskaidrojumus par nepilnībām iepirkuma procesā un tās paustos apgalvojumus par to, ka ir pilnīgi ievērots Finanšu regulas gars un principi;

                  6.

                  piekrīt Revīzijas palātas ieteikumiem par to, ka deleģētajiem kredītrīkotājiem, izmantojot pienācīgas pārbaudes un labākus norādījumus, būtu jāuzlabo iepirkuma procedūru izstrāde, koordinēšana un izpilde; iesaka stingrāk piemērot publiskā iepirkuma noteikumus, kuri ir saistoši visām Savienības iestādēm;

                  7.

                  norāda, ka Padome nesniedza nekādas turpmākas atbildes uz Revīzijas palātas ieteikumu par atbilstīgām pārbaudēm un labākiem norādījumiem attiecībā uz iepirkuma procedūrām;

         Neatrisinātie jautājumi

                  8.

                  pauž nožēlu par grūtībām 2007., 2008., 2009. un 2010. finanšu gada budžeta izpildes apstiprināšanas gaitā, kas radušās tādēļ, ka Padome nav sadarbojusies; atgādina, ka Parlaments nesniedza Padomes ģenerālsekretāram apstiprinājumu par Padomes 2009. un 2010. finanšu gada budžeta izpildi to iemeslu dēļ, kuri minēti 2011. gada 10. maija (10), 2011. gada 25. oktobra (11), 2012. gada 10. maija (12) un 2012. gada 23. oktobra (13) rezolūcijā;

                  9.

                  vēlas, lai turpmāk gada darbības pārskatos, kurus saņem Parlaments no Padomes, tiktu iekļauts visaptverošs raksturojums par visiem pieejamajiem cilvēkresursiem pēc kategorijas, pakāpes, dzimuma, valstspiederības un profesionālās apmācības, kā arī Padomes iekšējie budžeta lēmumi;

                  10.

                  uzsver, ka Eiropadomes budžets būtu jānodala no Padomes budžeta, lai veicinātu to finanšu pārvaldības pārredzamību un nodrošinātu labāku abu iestāžu pārskatatbildību;

                  11.

                  atgādina, ka Padomei ir jāsniedz rakstisks detalizēts skaidrojums, kurā sīki izklāstīta to apropriāciju kopējā summa, kas izlietotas Résidence Palace ēkas iegādei, budžeta posteņi, no kuriem šīs apropriācijas ņemtas, līdz šim veiktās iemaksas, atlikušās veicamās iemaksas un tas, kādam nolūkam minētā ēka tiks izmantota;

                  12.

                  pauž nožēlu, ka Padome joprojām atsakās atbildēt uz Parlamenta jautājumiem;

                  13.

                  atgādina, ka Padome joprojām nav atbildējusi uz jautājumiem un dokumentu pieprasījumu, kas izklāstīti 2012. gada 10. maija rezolūcijā; aicina Padomes ģenerālsekretāru sniegt Parlamenta Budžeta kontroles komitejai izsmeļošas rakstiskas atbildes uz šiem jautājumiem;

                  14.

                  uzstāj, ka Padomes izdevumi ir jāpārbauda tādā pašā veidā, kā tiek pārbaudīti pārējo iestāžu izdevumi; uzskata, ka šādas pārbaudes galvenie elementi ir paredzēti 2012. gada 23. oktobra rezolūcijā;

                  15.

                  tomēr atzinīgi vērtē to, ka Padomes prezidentvalsts pieņēma Parlamenta uzaicinājumu piedalīties 2013. gada 16. aprīļa plenārsēdes debatēs par 2011. gada budžeta izpildes apstiprināšanas ziņojumiem; pauž atbalstu tam, ka prezidentvalsts bija atvērta Parlamenta un Padomes savstarpēji izdevīgas sadarbības izveidošanai;

                  16.

                  norāda uz prezidentvalsts Īrijas priekšlikumu izveidot iestāžu darba grupu, lai apspriestu iespējamos risinājumus saistībā ar Padomes budžeta izpildes apstiprināšanu; sagaida, ka Padomes prezidentvalsts Lietuva sniegs konkrētu priekšlikumu;

         Parlamenta tiesības sniegt apstiprinājumu par budžeta izpildi

                  17.

                  uzsver Parlamenta prerogatīvas sniegt apstiprinājumu par budžeta izpildi saskaņā ar LESD 317., 318. un 319. pantu atbilstīgi pašreizējai interpretācijai un praksei, proti, sniegt apstiprinājumu par katru budžeta pozīciju atsevišķi, lai saglabātu pārredzamību un demokrātisku atbildību attiecībā pret Savienības nodokļu maksātājiem;

                  18.

                  atgādina, ka Komisija 2011. gada 25. novembra atbildē uz Budžeta kontroles komitejas priekšsēdētāja vēstuli norādīja, ka ir vēlams, lai Parlaments tāpat kā līdz šim arī turpmāk sniegtu, atliktu vai atteiktu pārējām iestādēm, tostarp Padomei, apstiprinājumu par budžeta izpildi;

                  19.

                  uzskata, ka jebkurā gadījumā ir jāveic Padomes kā Savienības iestādes pārvaldības novērtējums attiecīgajā finanšu gadā, tādējādi liekot ievērot Parlamenta prerogatīvas, jo īpaši demokrātiskas atbildības nodrošināšanu attiecībā pret Savienības pilsoņiem;

                  20.

                  tādēļ uzskata, ka zināmus panākumus varētu gūt, ja Parlaments un Padome kopīgi varētu izveidot tādu dokumentu sarakstu, kuru apmaiņa ir jāveic, lai īstenotu abu iestāžu attiecīgos uzdevumus budžeta izpildes apstiprināšanas procedūrā;

                  21.

                  uzskata, ka abu iestāžu laba sadarbība, kas izpaužas kā atvērts un formāls dialogs, var kalpot par pozitīvu Savienības signālu šajos sarežģītajos apstākļos.

         (1)  OV L 68, 15.3.2011., 1. lpp.

         (2)  OV C 348, 14.11.2012., 1. lpp.

         (3)  OV C 344, 12.11.2012., 1. lpp.

         (4)  OV C 348, 14.11.2012., 130. lpp.

         (5)  OV L 308, 16.11.2013., 20. lpp.

         (6)  OV L 248, 16.9.2002., 1. lpp.

         (7)  OV L 298, 26.10.2012., 1. lpp.

         (8)  OV C 139, 14.6.2006., 1. lpp.

         (9)  Tiesas 2003. gada 20. maija spriedums apvienotajās lietās C-465/00, C-138/01 un C-139/01 Österreichischer Rundfunk un citi, Recueil I-4989. lpp., 85. punkts.

         (10)  OV L 250, 27.9.2011., 25. lpp.

         (11)  OV L 313, 26.11.2011., 13. lpp.

         (12)  OV L 286, 17.10.2012., 23. lpp.

         (13)  OV L 350, 20.12.2012., 71. lpp.


title: Padomes lēmums (1981. gada 3. decembris) par to, ka jānoslēdz Konvencija par Eiropas savvaļas dzīvnieku, augu un dabisko biotopu aizsardzību

text:
Svarīgs juridisks paziņojums

|

31982D0072

Oficiālais Vēstnesis L 038 , 10/02/1982 Lpp. 0001 - 0002 Speciālizdevums somu valodā: Nodaļa 11 Sējums 10 Lpp. 0087  Speciālizdevums spāņu valodā: Nodaļa 15 Sējums 3 Lpp. 0084  Speciālizdevums zviedru valodā: Nodaļa 11 Sējums 10 Lpp. 0087  Speciālizdevums portugāļu valodā Nodaļa 15 Sējums 3 Lpp. 0084

		Padomes Lēmums(1981. gada 3. decembris)par to, ka jānoslēdz Konvencija par Eiropas savvaļas dzīvnieku, augu un dabisko biotopu aizsardzību(82/72/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 235. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā Eiropas Kopienu rīcības programma vides aizsardzības jomā ir pieņemta ar 1973. gada 22. novembra deklarāciju [3] un papildināta ar 1977. gada 17. maija rezolūciju [4]; tā kā šajos tiesību aktos noteikts, ka Kopienas vides politikas mērķis ir uzlabot Kopienas tautu dzīves vidi un kvalitāti, kā arī apkārtējo vidi un dzīves apstākļus; tā kā tālab konkrēti jānodrošina resursu un dabiskās vides pārdomāta vadība un jānovērš to nesaudzīga izmantošana, kas var izraisīt ievērojamu kaitējumu ekoloģiskajam līdzsvaram; tā kā turpmāk jācenšas kopīgi risināt vides problēmas ar valstīm ārpus Kopienas, jo īpaši ar starptautisku organizāciju starpniecību;tā kā, īstenojot Kopienas rīcības programmu vides aizsardzības jomā, Padome pieņēmusi Direktīvu 79/409/EEK par savvaļas putnu aizsardzību [5], kas paredz šo sugu aizsardzību, apsekošanu un kontroli, un kurā paredzēti noteikumi to izmantošanai;tā kā Kopiena piedalījusies sarunās Eiropas Padomē saistībā ar Konvenciju par Eiropas savvaļas dzīvnieku, augu un dabisko biotopu aizsardzību; tā kā minētā konvencija ir parakstīta 1979. gada 19. septembrī;tā kā Kopienai ir jāpiedalās minētās konvencijas īstenošanā, lai sasniegtu vienu no Kopienas mērķiem; tā kā Līgumā, izņemot tā 235. pantu, nav paredzētas šim nolūkam nepieciešamās pilnvaras;tā kā Kopiena piedalās šīs konvencijas īstenošanā, izmantojot pilnvaras, kuras paredz esošie kopīgie noteikumi, un pilnvaras, ko tā būs ieguvusi saskaņā ar Padomes turpmāk pieņemtiem tiesību aktiem, kā arī izmantojot Kopienas rīcības (zinātnisko pētījumu – informācijas apmaiņas) rezultātus, kas iegūti attiecīgajās jomās;tā kā Kopienai minētā konvencija jāapstiprina;tā kā savvaļas augu un dzīvnieku dzīves apstākļi Grenlandē būtiski atšķiras no savvaļas augu un dzīvnieku dzīves apstākļiem citos Kopienas reģionos, ņemot vērā vispārējos apstākļus un konkrēti klimatu, kā arī šīs salas zemo apdzīvotības līmeni, tās ārkārtēji lielo teritoriju un neierasto ģeogrāfisko stāvokli; tā kā šādu apstākļu dēļ Padome jau noteikusi, ka uz Grenlandi neattiecas direktīva par savvaļas putnu aizsardzību; tā kā tādēļ Grenlande jāizslēdz arī no šīs konvencijas darbības jomas,IR PIEŅĒMUSI ŠO LĒMUMU.1. pantsAr šo Eiropas Ekonomikas kopienas vārdā ir apstiprināta Konvencija par Eiropas savvaļas dzīvnieku, augu un dabisko biotopu aizsardzību.Konvencijas teksts ir pievienots šim lēmumam.2. pantsPadomes priekšsēdētājs saskaņā ar konvencijas 19. pantu [6] deponē apstiprināšanas tiesību aktu, kas attiecas uz teritorijām, kurās piemēro Eiropas Ekonomikas kopienas dibināšanas līgumu atbilstoši minētajā līgumā paredzētajiem nosacījumiem, izņemot Grenlandi.Briselē, 1981. gada 3. decembrīPadomes vārdā —priekšsēdētājsT. King[1] OV C 175, 14.7.1980., 17. lpp.[2] OV C 53, 3.3.1980., 50. lpp.[3] OV C 112, 20.12.1973., 1. lpp.[4] OV C 139, 13.6.1977., 1. lpp.[5] OV L 103, 25.4.1979., 1. lpp.[6] Konvencijas spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī.--------------------------------------------------


title: Padomes Lēmums (1994. gada 29. marts) par to, kā noslēdz Nolīgumu vēstuļu apmaiņas veidā starp Eiropas Kopienu un Eiropas Rekonstrukcijas un attīstības banku par Kopienas iemaksu Kodoldrošības kontā

text:
Svarīgs juridisks paziņojums

|

31994D0479

Oficiālais Vēstnesis L 200 , 03/08/1994 Lpp. 0033 - 0034 Speciālizdevums somu valodā: Nodaļa 11 Sējums 32 Lpp. 0114  Speciālizdevums zviedru valodā: Nodaļa 11 Sējums 32 Lpp. 0114

		Padomes Lēmums(1994. gada 29. marts)par to, kā noslēdz Nolīgumu vēstuļu apmaiņas veidā starp Eiropas Kopienu un Eiropas Rekonstrukcijas un attīstības banku par Kopienas iemaksu Kodoldrošības kontā(94/479/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 235. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā nedrošā stāvokļa dēļ, kāds kodoldrošības jomā ir vairākās Centrāleiropas un Austrumeiropas valstīs, kā arī bijušās Padomju Savienības valstīs, ir nepieciešama starptautiska rīcība, lai, īstenojot koordinētu stratēģiju, kodoldrošības līmeni šajās valstīs paaugstinātu; tā kā Kopiena ar savām tehniskās palīdzības programmām "Phare" un "Tacis" tam velta ievērojamus līdzekļus; tā kā Komisija ir arī iesniegusi lēmuma priekšlikumu grozīt Lēmumu 77/270/Euratom, lai ļautu Komisijai slēgt Euratom aizņēmumu līgumus nolūkā piedalīties finansējumā, kas vajadzīgs, lai atsevišķās ārpuskopienas valstīs uzlabotu kodolelektrostaciju efektivitāti un drošību;tā kā papildus jau paveiktajam Eiropas Rekonstrukcijas un attīstības bankā ir izveidots daudzpusējs fonds, ko dēvē par Kodoldrošības kontu un kas paredzēts īstermiņa pasākumu finansēšanai, lai attiecīgajās valstīs paaugstinātu kodoldrošības līmeni; tā kā Eiropadome Lisabonas sanāksmē, kā arī Padome 1992. gada 7. decembra secinājumos ir izteikušas vēlmi, lai Kopiena piedalītos šajā fondā;tā kā Komisijai jāpārliecinās, ka darbības, kuras veic, izmantojot Eiropas Rekonstrukcijas un attīstības bankas Kodoldrošības kontu, ir saskaņotas ar Eiropas Savienības kodoldrošības stratēģiju attiecībā uz Centrāleiropas, Austrumeiropas un bijušās Padomju Savienības valstīm;tā kā, lai noteiktu vispiemērotāko palīdzības stratēģiju, jāievēro, ka kodoldrošība ir daļa no vispārējām problēmām, kas enerģijas jomā ir raksturīgas Centrāleiropas, Austrumeiropas un bijušās Padomju Savienības valstīs; šajā sakarā ņemot vērā secinājumus, kas izteikti ziņojumā, ko 1993. gadā jūnijā kopīgi sagatavojušas Pasaules banka, Starptautiskā Enerģētikas aģentūra un Eiropas Rekonstrukcijas un attīstības banka;tā kā saņēmējvalstīm ir jāievēro svarīgākie starptautiskie drošības nolīgumi, jāpievienojas Vīnes un Parīzes starptautiskajām konvencijām par uzņēmēju civiltiesisko atbildību un tālab jānosaka attiecīgi noteikumi par apdrošināšanu;tā kā saņēmējvalstīs jābūt neatkarīgām drošības iestādēm, tām jāplāno aizstāt visnedrošākās kodolelektrostacijas, jāizstrādā enerģijas taupības pasākumi, jāgatavojas pakāpeniski noteikt reālas enerģijas cenas un jāizstrādā vispārēja enerģētikas programma;tā kā tādēļ jebkāda materiāla palīdzība, ko uzskata par vajadzīgu īsā laikā posmā un ko sniedz visbīstamākajām spēkstacijām, galvenokārt tām, kurās ir RBMK un VVER–230 reaktori, ja tām ir nozīmīga loma elektrības ražošanā saņēmējvalstī, jāsniedz tikai ar noteikumu, ka ir izstrādāts vai tiek gatavots plāns šo spēkstaciju priekšlaicīgai slēgšanai;tā kā Komisija kā daļu no budžeta procedūras sagatavos Eiropas Parlamentam un Padomei gada pārskatu par darbībām, kas veiktas, izmantojot Eiropas Rekonstrukcijas un attīstības bankas Kodoldrošības kontu, un par šo darbību saderību ar Eiropas Savienības kodoldrošības stratēģiju;tā kā Padome ir pilnvarojusi Komisiju apspriest nolīgumu, ar ko nosaka Kopienas iemaksu Kodoldrošības kontā; tā kā minētais nolīgums ir jāapstiprina;tā kā minētais nolīgums palīdzēs sasniegt Kopienas mērķus; tā kā šā lēmuma pieņemšanai Līgumā nav paredzētas citas pilnvaras kā tās, kas noteiktas 235. pantā,IR PIEŅĒMUSI ŠO LĒMUMU.1. pantsAr šo Nolīgums vēstuļu apmaiņas veidā starp Eiropas Kopienu un Eiropas Rekonstrukcijas un attīstības banku par Kopienas iemaksu Kodoldrošības kontā ir apstiprināts Kopienas vārdā.Vēstuļu teksts ir pievienots šim lēmumam.2. pantsMaksātāju sanāksmē un, vajadzības gadījumā, Kodoldrošības konta rīcības komitejā Kopienu pārstāv Komisija, kas ieceļ savus pārstāvjus.3. pantsŠo lēmumu publicē Eiropas Kopienu Oficiālajā Vēstnesī.Briselē, 1994. gada 29. martāPadomes vārdā —priekšsēdētājsG. Moraitis[1] Atzinums sniegts 1994. gada 11. martā (OV Nr. C 91, 28.3.1994.).--------------------------------------------------